Klokken 09.33 gik der en melding ind hos Nordjyllands Beredskab om en brand i en etageejendom på Nørrebro i Hjørring. Ifølge vagtchef ved Nordjyllands Politi, Bruno Brix, er op imod 50 mennesker i bygningen blevet evakueret, og tre mennesker er blevet kørt på sygehuset til observation for røgforgiftning. - Det drejer sig om en 65-årig mand og to hjemmehjælpere, siger Bruno Brix til TV2 Nord. - Lejligheden, manden boede i, er totalt udbrændt, tilføjer han. Lejligheden opstod lørdag morgen, mens de to hjemmehjælpere var gået i kælderen for at hente noget. Oppe i lejligheden sad den 65-årige mand i sengen og røg, og gnister fra cigaretten antændte altså en brand, der udviklede sig. - Efter omstændighederne har både beboer og hjemmehjælpere det godt, og det lykkedes også at få alle beboere ud af lejlighedskomplekset, siger Bruno Brix fra Nordjyllands Politi. Flere af beboeren er i øjeblikket genhuset hos en nabo til bygningen. Ifølge vagtchefen kan den 65-årige mand, der uheldigvis startede branden, se frem til en sigtelse for overtrædelse af beredskabsloven.

Referat:
Nordjyllands Beredskabs indsatsleder er netop ankommet til Hjørring, hvor der er ild i en etageejendom.